
Anexă la Proiectul de Hotărâre nr.37 din 23.03.2022 privind Însușirea raportului privind activitatea asistenților personali ai persoanelor cu handicap grav din cadrul Primăriei comunei Lețcani, județul Iași, semestrul al II-lea al anului 2021;
RAPORT DE ACTIVITATE AL ASISTENȚILOR PERSONALI AI PERSOANELOR CU HANDICAP GRAV DIN CADRUL PRIMĂRIEI COM. LEȚCANI, JUD. IAȘI, SEMESTRUL AL II-LEA, ANUL 2021

     În conformitate cu:

- prevederile art. 35, alin. (1) din Legea nr. 448/2006 privind protecția si promovarea drepturilor persoanelor cu handicap, conform căruia ”Persoana cu handicap grav are dreptul în baza evaluării sociopsihomedicale, la un asistent personal.”

- prevederile art. 39, alin. (1) din Legea nr. 448/2006 privind protecția si promovarea drepturilor persoanelor cu handicap, conform căruia ”Contractul individual de munca al asistentului personal se încheie cu primăria localității de domiciliu sau reședință a persoanei cu handicap grav , după caz, în termen de maximum 30 de zile de la data înregistrării cererii”;

- prevederile art. 40, alin. (1) din Legea nr. 448/2006 privind protecția si promovarea drepturilor persoanelor cu handicap, conform căruia “Autoritățile administrației publice locale au obligația să prevadă și să garanteze în bugetul local sumele necesare din care se suportă salarizarea, precum și celelalte drepturi 
cuvenite asistentului personal, potrivit legii.” În comuna Lețcani, contractele individuale de muncă ale asistenților personali se încheie de către Primarul comunei Lețcani, jud. Iași, Stelian Turcu.

     În baza prevederilor art.40, alin.(2) din Legea nr. 448/2006 privind protecția si promovarea drepturilor persoanelor cu handicap, cât și a prevederilor art.29, alin.(1) din Normele metodologice de aplicare a prevederilor Legii nr.448/2006, aprobate prin H.G. nr.268/2007, Compartimentul de Asistență Socială din cadrul Primăriei comunei Lețcani, jud. Iași prezintă consiliului local un raport privind activitatea desfășurată.

     Conform prevederilor legale în vigoare, respectiv prev. art. 2, alin. (1) din Legea nr.448/2006, ”persoanele cu handicap sunt acele persoane cărora mediul social, neadaptat deficienţelor lor fizice, senzoriale, psihice, mentale şi/sau asociate, le împiedică total sau le limitează accesul cu şanse egale la viaţa societăţii, necesitând măsuri de protecţie în sprijinul integrării şi incluziunii sociale.”
     În cadrul Primăriei comunei Lețcani, jud. Iași sunt în evidență, la această dată, un numar de 27 asistenți personali. 

     Asistenții personali ai persoanelor cu handicap, au față de persoana cu dizabilități, pentru a căror îngrijire au fost angajați, o serie de obligații stabilite în mod expres de art. 38 din Legea nr. 448/2006 privind protecția și promovarea drepturilor persoanelor cu handicap:

   a) să participe, o dată la 2 ani, la instruirea organizată de angajator;

   b) să semneze un angajament, ca act adiţional la contractul individual de muncă, prin care îşi asumă răspunderea de a realiza integral planul de abilitare-reabilitare pentru copilul cu handicap grav, respectiv planul individual de servicii al persoanei adulte cu handicap grav;

    c) să presteze pentru persoana cu handicap grav toate activităţile şi serviciile prevăzute în contractul individual de muncă, în fişa postului şi 
în planul de abilitare-reabilitare pentru copilul cu handicap grav, respectiv în planul individual de servicii al persoanei adulte cu handicap grav;

    d) să trateze cu respect, bună-credinţă şi înţelegere persoana cu handicap grav şi să nu abuzeze fizic, psihic sau moral de starea acesteia;

    e) să comunice direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, în termen de 48 de ore de la luarea la cunoştinţă, orice modificare survenită în starea fizică, psihică sau socială a persoanei cu handicap grav şi alte situaţii de natură să modifice acordarea drepturilor prevăzute de lege.

     Pentru orice situație verificată din oficiu de către Compartimentul de Asistență Socială din cadrul Primăriei comunei Lețcani sau la sesizarea unor terți, se procedează la efectuarea anchetei sociale, cu propuneri de continuare a activității asistentului personal sau de încetare a activității acestuia, în funcție de cele constatate.

     În semestrul al II-lea al anului 2021, situația privind încadrarea asistenților personali pe luni se prezintă astfel :

-luna iulie: 30 asistenți personali;

-luna august: 28 asistenți personali;

-luna septembrie: 29 asistenți personali;

-luna octombrie: 27 asistenți personali;

-luna noiembrie: 27 asistenți personali;

-luna decembrie: 27 asistenți personali;

      Pe perioada concediului de odihnă, înlocuirea asistenților personali nu a fost posibilă din lipsă de personal, iar internarea persoanelor bolnave în centre de tip respiro nu s-a realizat.

     Pentru perioada de îngrijire a persoanelor cu handicap grav, asistenții personali au beneficiat de salariul stabilit potrivit prevederilor Legii-cadru nr. 153/2017 privind salarizarea personalului plătit din fonduri publice
     În urma controalelor efectuate de către Compartimentul de Asistență Soacială nu s-au constatat abateri de la normele de disciplină a muncii ale asistenților personali și nici încălcări ale obligațiilor prevăzute în contractele individuale de muncă ale acestora.

     De asemenea, pe parcursul semestrului, nu s-au înregistrat reclamații din partea bolnavilor sau din partea altor persoane, cu referire la supravegherea, asistența și îngrijirea acordată de către asistenții personali.

     Instruirea asistenților personali ai persoanelor cu handicap grav nu s-a efectuat in anul 2021 conform prevederilor art.37 lit.a) din Legea nr.448/2006.

     În semestrul al II-lea al anului 2021, plata salariilor asistenților personali ai persoanelor cu handicap s-a efectuat la termen și anume în data de 11 a fiecărei luni, achitându-se pentru această perioadă suma totală de 281.936,00 lei . Plățile s-au efectuat, pentru ambele forme de plată în proporție de 100%.

     Compartimentul de Asistență Socială din cadrul Primăriei comunei Lețcani,jud. Iași, prin activitatea depus, lucrează numai în sensul respectării prevederilor legale cu privire la drepturile persoanelor cu handicap și în conformitate cu legislația generală a muncii și a celorlalte reglementări legale în vigoare.

